MADRID BITIMIGA DOIR BAYONNOMAGA (MADRID, 1989-YIL 27-IYUN) MUVOFIQ BELGILARNI XALQARO ROʻYXATDAN OʻTKAZISHDA UNDIRILADIGAN YAKKA TARTIBDAGI BOJLARNING STAVKALARINI BELGILASH TOʻGʻRISIDA
(resolution, 2024-09-04)

“Oʻzbekiston Respublikasining Belgilarni xalqaro roʻyxatdan oʻtkazish toʻgʻrisidagi Madrid bitimiga doir Bayonnomaga (Madrid, 1989-yil 27-iyun)” qoʻshilishi haqida”gi Oʻzbekiston Respublikasi Qonunini bajarish yuzasidan Vazirlar Mahkamasi qaror qiladi: 1. Belgilarni xalqaro roʻyxatdan oʻtkazish toʻgʻrisidagi Madrid bitimiga doir Bayonnomaga (Madrid, 1989-yil 27-iyun) muvofiq belgilarni xalqaro roʻyxatdan oʻtkazishda Oʻzbekiston Respublikasi norezidentlaridan undiriladigan yakka tartibdagi bojlar stavkalari ilovaga muvofiq tasdiqlansin. 2. Belgilansinki, Oʻzbekiston Respublikasi Adliya vazirligining Intellektual mulkni rivojlantirish jamgʻarmasiga tushadigan yakka tartibdagi boj mablagʻlari quyidagi tartibda taqsimlanadi: 78 foizi — Ilm-fanni moliyalashtirish va innovatsiyalarni qoʻllab-quvvatlash jamgʻarmasi hisobvaragʻiga; 2 foizi — Oʻzbekiston Respublikasi Davlat budjetining tegishli hisobvaragʻiga oʻtkaziladi; 20 foizi — Adliya vazirligining moddiy-texnika bazasini mustahkamlashda hamda sanoat obyektlarini va intellektual mulkning boshqa turlarini huquqiy muhofaza qilish sohasida xalqaro tashkilotlarda qatnashganlik uchun aʼzolik badallarini toʻlashda ulardan foydalanish uchun (kamida 50 foizi), shuningdek xodimlarni moddiy ragʻbatlantirish uchun Oʻzbekiston Respublikasi Adliya vazirligining Intellektual mulkni rivojlantirish jamgʻarmasida qoldiriladi. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.S. Azimov zimmasiga yuklansin. Boj kodi‎ Bojning nomi‎ Stavkalar (AQSH dollari) ‎ 1.‎ Belgining xalqaro roʻyxatdan oʻtkazilishi natijasida paydo boʻladigan muhofaza qilishni yoyish toʻgʻrisidagi arizada Oʻzbekiston Respublikasi koʻrsatilganligi uchun, shuningdek hududiy kengaytirish toʻgʻrisidagi arizada Oʻzbekiston Respublikasi koʻrsatilganligi uchun: ‎ ‎ 1.1.‎ belgilarni roʻyxatdan oʻtkazish maqsadlari uchun tovarlar va xizmatlar xalqaro tasnifining bir klassi uchun ‎ 320 1.2.‎ bir klassdan ortiq boʻlgan tovarlar va xizmatlarning har bir qoʻshimcha klassi uchun:‎ 130 2.‎ Jamoa belgisi xalqaro roʻyxatdan oʻtkazilishi natijasida paydo boʻladigan muhofaza qilish yoyilishi toʻgʻrisidagi arizada Oʻzbekiston Respublikasi koʻrsatilganligi uchun, shuningdek hududiy kengaytirish toʻgʻrisidagi arizada Oʻzbekiston Respublikasi koʻrsatilganligi uchun: ‎ ‎ 2.1.‎ belgilarni roʻyxatdan oʻtkazish maqsadlari uchun tovarlar va xizmatlar xalqaro tasnifining bir klassi uchun‎ 480 2.2.‎ bir klassdan ortiq boʻlgan tovarlar va xizmatlarning har bir qoʻshimcha klassi uchun‎ 80 3.‎ Koʻrsatib oʻtilgan Bayonnomaga muvofiq roʻyxatdan oʻtkazilgan belgining xalqaro roʻyxatdan oʻtkazilganligi uzaytirilganligi uchun:‎ ‎ 3.1.‎ belgilarni roʻyxatdan oʻtkazish maqsadlari uchun tovarlar va xizmatlar xalqaro tasnifining bir klassi uchun‎ 160 3.2.‎ bir klassdan ortiq boʻlgan tovarlar va xizmatlarning har bir qoʻshimcha klassi uchun‎ 107 4.‎ Koʻrsatib oʻtilgan Bayonnomaga muvofiq roʻyxatdan oʻtkazilgan jamoa belgisi xalqaro roʻyxatdan oʻtkazilganligi uzaytirilganligi uchun:‎ ‎ 4.1.‎ belgilarni roʻyxatdan oʻtkazish maqsadlari uchun tovarlar va xizmatlar xalqaro tasnifining bir klassi uchun‎ 320 4.2.‎ bir klassdan ortiq boʻlgan tovarlar va xizmatlarning har bir qoʻshimcha klassi uchun‎ 53